paragraph_text: Pripadnici skupine promicali su islamizacijsku ideju, optuživali su muslimansko svećenstvo da su reducirali Kuran na svetu knjigu. Kasnije odvijanje zbivanja i netolerantno ponašanje pripadnika ove skupine kad su došli na vlast u BiH pokazalo je što su značile Izetbegovićeve riječi "potpuno izbrisati crtu koju mi obično zovemo razlika između crkve i države... - jer te crte više nema, odvojenosti nema. Država to je Islam i obrnuto, to je jedno". U krajevima gdje su došli na vlast istisnuti su i marginalizirani drugi, nemuslimanski narodi, područja pod svojim nadzorom su etnički očistili od Hrvata i Srba, državu BiH poimaju samo kao muslimansku svojinu, a sve pod krinkom bošnjaštva, da bi zamaglili Zapadu svoje prave, islamističke namjere. Pri tome nisu pokazali nikakav znak zahvalnosti Hrvatskoj koja im je omogućila studiranje (u Zagrebu) i neometano djelovanje.